[{"text_idx": "#000000", "text": "Roheline smuuti on to\u0303eline tervise ja elujo\u0303u allikas. Kogenud smuutimeistri ka\u0308es valmib see vaid loetud minutitega. Olgu kohe o\u0308eldud, et need rohelise smuutid, millest siin juttu on, ei pea alati olema va\u0308rvilt rohelised. Ku\u0308ll aga sisaldavad need alati mitmesuguseid va\u0308rskeid taimseid komponente."}, {"text_idx": "#000001", "text": "Smuuti ei ole janujook, vaid toit, mis varustab sind eluks vajalike toitainetega. U\u0308ks kosutav smuuti vo\u0303iks olla igas pa\u0308evas \u2013 see on meeldiv moodus tarbida tervisele kasulikke ko\u0308o\u0308gi- ja puuvilju, mida eestimaalaste menu\u0308u\u0308s pahatihti napib. Smuutid sobivad imeha\u0308sti energiat andvaks hommikueineks, maitsvaks magustoiduks vo\u0303i vitamiinirikkaks vahepalaks. Peale selle aitavad smuutid va\u0308hendada terviseriske ja toetavad keha loomulikke tervenemisprotsesse."}, {"text_idx": "#000003", "text": "mille poolest erineb roheline smuuti va\u0308rskeltpressitud toormahlast, piimakokteilist vo\u0303i jogurtijoogist\nmillist kasu saab inimene smuutide joomisest\nmilliseid komponente tasub smuutis kasutada ja kuidas neid mo\u0303istlikult omavahel kokku sobitada\nmillist ko\u0308o\u0308gitehnikat jt abivahendeid smuutide valmistamiseks tarvis la\u0308heb\nmillised on smuutimeistri salanipid, mis teeks smuutitegemise lihtsamaks ning tulemuse maitsvamaks\nkuidas innustada perekonnaliikmeid (eriti lapsi) smuutisid tarbima"}, {"text_idx": "#000005", "text": "O\u0303pitoas osalejad saavad vajalikud teadmised, oskused ja retseptid oma igapa\u0308evamenu\u0308u\u0308 rikastamiseks roheliste smuutidega. Lisaks sellele inspiratsioone ja innustust, et hommepa\u0308ev uue, tervisliku harjumuse juurutamisega pihta hakata."}, {"text_idx": "#000007", "text": "Meie po\u0303himo\u0303tted Tervislik toitumine on meie eriala, harrastus ja kirg.\nToitumistarkuse portaal su\u0308ndis soovist jagada oma kogutud teadmisi ja leitud lahendusi."}, {"text_idx": "#000008", "text": "Tervislik toitumine on meie eriala, harrastus ja kirg.\nToitumistarkuse portaal su\u0308ndis soovist jagada oma kogutud teadmisi ja leitud lahendusi."}, {"text_idx": "#000009", "text": "Vastutus Toitumistarkuse portaalis avaldatud teave on soovitusliku iseloomuga ning ei asenda arsti poolt ma\u0308a\u0308ratud ravi."}, {"text_idx": "#000010", "text": "Toitumistarkuse portaalis avaldatud teave on soovitusliku iseloomuga ning ei asenda arsti poolt ma\u0308a\u0308ratud ravi."}]